Mylpaal vir Duane teen JapanDuane Vermeulen (Twitter @duane_vermeulen) Duane Vermeulen sal Sondag in Tokio sy 50ste wedstryd in die nommeragttrui vir die Bokke speel – die meeste nóg deur ’n Suid-Afrikaanse speler in dié posisie. Die oudleerder van Hoërskool Nelspruit het in die opbou tot die naweek se Wêreldbeker-kwarteindstryd teen Japan sy spanmaats gewaarsku – die Bokke moet hulle staal vir ’n blitsige Japannese aanslag. “Jy weet eintlik wat op pad is, maar jy moet jou steeds daarvoor staal en die aanslag op die dag afweer – dit is die heel belangrikste vir ons,” het Vermeulen gesê. Japan het vir die kwarteindstryd gekwalifiseer deur al vier hul groepwedstryde te wen. Dit is die eerste keer in hul rugbygeskiedenis dat hulle verder as die groepfase vorder. Intussen benodig Handré Pollard net drie drieë om Morné Steyn se rekord vir die meeste drieë deur ’n Bok-losskakel te verbeter. Steyn het agt drieë vir die Springbokke gedruk.